Atlanterhavstunnelen

For den teoretiske tunnelen over Atlanterhavet, se Transatlantisk tunnel.

Atlanterhavstunnelen er en undersjøisk veitunnel på Nordmøre som ble åpnet 19. desember 2009 Atlanterhavstunnelen planlegges åpnet lørdag 19. desember 2009. Den forbinder Kristiansund og Averøy, langs fylkesvei 64.

Tunnelen er 5 779 meter lang Statens vegvesen: Riksveg 64 Atlanterhavstunnelen og cirka 250 meter dyp. Største stigning er 10 %.

Prosjektet hadde byggestart i 2006 Tidens Krav - Første salve på Atlanterhavstunnelen. Besøkt 14.okt 2008., første salve på tunnelen var i uke 17, 2007 Statens vegvesen - Prosjektbeskrivelse. Besøkt 14.okt 2008. Den ble planlagt ferdig 2008, men ble omtrent ett år forsinket på grunn av dårlig kvalitet på fjell. Blant annet gikk det ras 29. februar 2008 nesten på det dypeste punktet i tunnelen, med den følge at tunnelen ble støpt igjen for å få kontroll på situasjonen, før arbeidet med drivingen av tunnelen kunne fortsette.Statens vegvesen: Atlanterhavstunnelen - Norges kanskje mest krevende undersjøiske tunnel Gjennomslaget kom først den 19. mars 2009 Tidens Krav '- Nå er tunnelen åpen. Besøkt 20. mars 2009.. Bompengeselskapet for tunnelen er Atlanterhavstunnelen AS og driftes av Skyttel AS. Beregninger fra 2015 sier at prosjektet er nedbetalt i 2025 . 

Under forhandlingene mellom regjeringen og Fremskrittspartiet vedrørende revidert nasjonalbudsjett våren 2020 fikk FrP gjennomslag for at restgjelden i prosjektet skulle nedbetales og tunnelen bli bomfri fra og med 1. juli 2020. Klokken 13.30 ble bomstasjonen stengt for godt. Restsummen for nedbetaling var da på ca. 370 millioner kroner. Bomstasjonen ble dermed den siste bemannede bomstasjonen i Norge. 

Atlanterhavstunnelen er Kristiansunds andre fastlandsforbindelse, den første forbindelsen til fastland går over Freiøya, videre undersjøisk tunnel og broer i Krifast-forbindelsen. Averøy er knyttet til fastland gjennom Atlanterhavsveien.

Se også
Veitunneler i Norge
Undersjøiske veitunneler i Norge

 Referanser 

 Eksterne lenker 
 atlanterhavstunnelen.no
 Tjeneste for å sjekke om Atlanterhavstunnelen er åpen eller stengt
 vegvesen.no – om Atlanterhavstunnelen

Kategori:Veitunneler i Møre og Romsdal
Kategori:Undersjøiske tunneler på Vestlandet
Kategori:Veier i Kristiansund
Kategori:Veier i Averøy
Kategori:2009 i Norge
Kategori:Tunneler åpnet i 2009
Kategori:Fylkesvei 64